**Ministru kabineta noteikumu projekta** **"Grozījumi Ministru kabineta 2015. gada 10. februāra noteikumos Nr. 77 "Eiropas Savienības struktūrfondu un Kohēzijas fonda projektu pārbaužu veikšanas kārtība 2014. - 2020. gada plānošanas periodā"" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma (turpmāk – Likums) 20. panta 3., 4., 7. un 8. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2015. gada 10. februāra noteikumiem Nr. 77 “Eiropas Savienības struktūrfondu un Kohēzijas fonda projektu pārbaužu veikšanas kārtība 2014. – 2020. gada plānošanas periodā” (turpmāk – MK noteikumi Nr. 77) ir noteikta veidlapa pārskats par pievienotās vērtības nodokļa summām, kuras finansējuma saņēmējs 2014. – 2020. gada plānošanas perioda pārskata periodā paredz iekļaut projekta attiecināmajās izmaksās (turpmāk – PVN pārskats) un Valsts ieņēmumu dienesta (turpmāk – VID) atzinuma paraugs (turpmāk - VID atzinums), kuras identiski tiek iestrādātas arī Kohēzijas politikas fondu vadības informācijas sistēmā 2014 - 2020. gadam (turpmāk – KP VIS). Centrālā finanšu un līgumu aģentūra (turpmāk - CFLA) kā KP VIS pārzinis un turētājs, sadarbojoties ar VID, ir uzsācis darbu pie PVN pārskata un VID atzinuma datu lauku izstrādes minētajā sistēmā. Darba procesa laikā, CFLA un VID secināja, ka minēto veidlapu ērtākai lietošanai un iestrādei KP VIS, kā arī CFLA un VID darbinieku administratīvā sloga samazināšanai, šīs divas veidlapas būtu jāapvieno. Ievērojot minēto, tiek veikti šādi grozījumi MK noteikumos Nr. 77:* PVN pārskata (3. pielikums) 1. tabulā (turpmāk – 1. tabula) veikti tehniski precizējumi. Minētās tabulas 2. aile “Nodokļu maksātāja reģistrācijas kods” ir izveidota, kā jauna kolonna, lai nodokļa maksātāja reģistrācijas kodu varētu norādīt ne tikai finansējuma saņēmējam, bet arī sadarbības partneriem. Papildus 1. tabulas 4. aile “Finansējuma saņēmēja sadarbības partneris” tiek sadalīta apakšsadaļās, ņemot vērā, ka projekta ietvaros finansējuma saņēmējs var piesaistīt vairāk kā vienu sadarbības partneri un attiecīgi iesniegt par tiem informāciju sadarbības iestādei. Minētajās apakšsadaļās finansējuma saņēmējs norāda piesaistīto sadarbības partneri un tā elektroniskā pasta adresi.
* PVN pārskata (3. pielikums) 2. tabula ir papildināta ar jaunu kolonnu “VID piezīmes”, kas palīdzēs pārskatāmāk norādīt sadarbības iestādei un finansējuma saņēmējam, t.sk. sadarbības partneriem informāciju par konkrētiem rēķiniem un izdevumiem.
* PVN pārskats ir papildināts ar jaunu sadaļu “VID atzinums”, kurā tiek norādītas VID atzinums - summas kuru finansējuma saņēmējs ir/nav tiesīgs atskaitīt kā priekšnodokli no valsts budžeta maksājamās nodokļa summas Pievienotās vērtības nodokļa likuma XI nodaļā noteiktajā kārtībā.
* svītrots 4. pielikums, t.i., VID atzinums un attiecīgi precizēts MK noteikumu Nr. 77 61. punkts.
* spēkā esošais 58. punkts paredz, ka sadarbības iestāde nosūta pārskatu VID uz elektronisko pastu, kas ierobežo CFLA iespējas iesniegt PVN pārskatu VID, izmantojot KP VIS pēc tā funkcionalitātes nodrošināšanas. Ievērojot minēto, tiek papildināts 58. punkts ar nosacījumu, ka PVN pārskatu sadarbības iestāde var iesniegt VID ne tikai elektroniskā dokumenta formā, nosūtot uz elektroniskā pasta adresi, bet arī KP VIS.
* spēkā esošais 61. punkts paredz, ka VID nosūta sadarbības iestādei, finansējuma saņēmējam un tā sadarbības partnerim pārskatu uz elektronisko pastu, kas ierobežo VID iespējas iesniegt atzinumu par PVN pārskatu, izmantojot KP VIS pēc tā funkcionalitātes nodrošināšanas. Ievērojot minēto, tiek papildināts 61. punkts ar nosacījumu, ka atzinumu par PVN pārskatu VID var nosūtīt sadarbības iestādei, finansējuma saņēmējam un tā sadarbības partnerim ne tikai elektroniskā dokumenta formā, nosūtot uz elektroniskā pasta adresi, bet arī KP VIS.

Ar grozījumiem MK noteikumos Nr. 77 tiek tehniski precizēts minēto noteikumu 2. pielikuma “Maksājuma pieprasījums” E sadaļas 6. atsaucē skaidrojums terminam “Migrants”. Ņemot vērā, ka patvēruma meklētājiem pēc attiecīgā Pilsonības un migrācijas lietu pārvaldes lēmuma tiek piešķirts bēgļa vai alternatīvais statuss, ir nepieciešams papildināt termina “migrants” skaidrojumu, lai noteiktu, ka termins “migrants” ietver arī personas, kurām ir piešķirts bēgļa vai alternatīvā statusa. Papildus, ievērojot Patvēruma likumā noteikto terminoloģiju, tiek aizstāts vārds “ārzemnieks” ar vārdiem “trešās valsts piederīgais vai bezvalstnieks”, kā arī ņemot vērā grozījumus Repatriācijas likuma 2. pantā, ir precizēts skaidrojums terminam “repatriants”.Ņemot vērā, ka saskaņā ar Patvēruma likuma 9. panta pirmo daļu Latvijas Republikā ir patvēruma meklētāju izmitināšanas centri ir nepieciešams precizēt MK noteikumu Nr. 77 2. pielikuma "Maksājuma pieprasījums" E sadaļas 9. atsaucē vārdus "bēgļu nometnēs", aizstājot tos ar vārdiem "patvēruma meklētāju izmitināšanas centros".Praksē, aizpildot Maksājuma pieprasījuma E sadaļu “Dalībnieku saraksts”, tika konstatēs, ka minētās sadaļas 1.7. kolonnā ietveramā informācija dublē 8.3. kolonnu. Tādejādi, lai finansējuma saņēmēji nenorādītu informāciju dubultā, praksē Maksājuma pieprasījuma E sadaļas 1.7. kolonna netiek aizpildīta. Ievērojot minēto, Maksājuma pieprasījuma E sadaļas 1.7. kolonnu nepieciešams svītrot. Papildus Maksājuma pieprasījuma D sadaļas 11.2. punktā tiek veikts tehnisks precizējums, svītrojot vārdus “Informācija norādāma kumulatīvi no projekta sākuma”, ņemot vērā, ka minētais nav aktuāls.Ievērojot ka 2017. gada 1. martā ir stājies jauns Publisko iepirkumu likums un 2017. gada 1. aprīlī stājies spēkā jauns Sabiedrisko pakalpojumu sniedzēju iepirkumu likums, MK noteikumu Nr. 77 17.2. apakšpunktā veikti tehniski grozījumi, precizējot atsauces uz minēto normatīvo aktu attiecīgajiem pantiem. |
| 3. | Projekta izstrādē iesaistītās institūcijas | Finanšu ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | ES fondu vadībā iesaistītās institūcijas. |
| 2. | Tiesiskā regulējuma ietekme uz tautsaimniecību un administratīvo slogu | **Finansējuma saņēmējam** PVN pārskata sagatavošanas un iesniegšanas (papīra formātā vai elektroniskā formātā) un **sadarbības iestādei** PVN pārskata ievadīšanas KP VIS, ja finansējuma saņēmējs iepirkumu plānu iesniedzis papīra formātā, izmaksas paliek nemainīgas.Ņemot vērā veiktos uzlabojumus KP VIS, saistībā ar PVN pārskata un VID atzinuma apvienošanu vienā dokumentā, attiecīgais pārskats būs ērtāk lietojams KP VIS, kas atvieglos **sadarbības iestādes** darbinieku ikdienas pienākumu veikšanu. Īpaši pēc VID atzinuma saņemšanas elektroniskā formātā, t.sk., KP VIS, sadarbības iestādes darbinieku darbs tiks veikts operatīvāk, jo VID sniegs informāciju par konkrētiem rēķiniem/izdevumiem vienotā dokumentā. Savukārt **VID** administratīvās izmaksas, sagatavojot atzinumu, samazināsies, jo informācija par finansējuma saņēmējiem un sadarbības partneriem, kā arī to izdevumiem dokumentā būs jau norādīta un to nevajadzēs norādīt atkārtoti atsevišķā dokumentā.Izmaksas **sadarbības iestādei** PVN pārskata izskatīšanai un nosūtīšanai VID elektroniskā formātā paliek nemainīgas. |
| 3. | Administratīvo izmaksu monetārs novērtējums | Izmaksas aprēķinātas par vienu projektu.**VID** pievienotās vērtības nodokļa summas pārskata izskatīšana, atzinuma sagatavošana un nosūtīšana elektroniski finansējuma saņēmējam:C = (f x l) x (n x b) = (6,47x80) x (1x11) = 517,60 euroC – informācijas sniegšanas pienākuma radītās izmaksas jeb administratīvās izmaksas;f – finanšu līdzekļu apmērs, kas nepieciešams, lai nodrošinātu projektā paredzētā informācijas sniegšanas pienākuma izpildi (stundas samaksas likme, ieskaitot virsstundas vai stundas limitu ārējo pakalpojumu sniedzējiem, ja tādi ir);l – laika patēriņš, kas nepieciešams, lai sagatavotu informāciju, kuras sniegšanu paredz projekts (stundas);n – subjektu skaits, uz ko attiecas projektā paredzētās informācijas sniegšanas prasības;b – cik bieži gada laikā projekts paredz informācijas sniegšanu.1Rādītājs “cik bieži gada laikā projekts paredz informācijas sniegšanu” ir indikatīvs, jo uz noteikumu projekta izstrādi brīdi nav iespējams paredzēt finansējuma saņēmēju skaitu, kuri iesniegs un kuriem Valsts ieņēmumu dienests izvērtēs pievienotās vērtības nodokļa summas pārskatu, kā arī sagatavos atzinumu. Tādejādi administratīvās izmaksas aprēķinātas par vienu finansējuma saņēmēju.Ņemot vērā administratīvās izmaksas, kas aprēķinātas, izstrādājot MK noteikumus Nr.77, ietaupījums ir 509,60 euro, t.i., 1027,2 -517,60=509,60 |
| 4. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvji varēs līdzdarboties MK noteikumu projekta izstrādē, sniedzot atzinumu par to pēc noteikumu projekta izsludināšanas Valsts sekretāru sanāksmē. Noteikumu projekts pirms izsludināšanas Valsts sekretāru sanāksmē ir publicēts tīmekļa vietnē www.fm.gov.lv sadaļā sabiedrības līdzdalība un tīmekļa vietnē www.esfondi.lv apakšsadaļā Ministru kabineta noteikumi |
| 2. | Sabiedrības līdzdalība projekta izstrādē | Nav saņemti sabiedrības pārstāvju priekšlikumi un iebildumi par noteikumu projektu pēc tā publicēšanas tīmekļa vietnē www.fm.gov.lv un tīmekļa vietnē www.esfondi.lv. |
| 3. | Sabiedrības līdzdalības rezultāti | Nav saņemti sabiedrības pārstāvju priekšlikumi un iebildumi par noteikumu projektu pēc tā publicēšanas tīmekļa vietnē www.fm.gov.lv un tīmekļa vietnē www.esfondi.lv. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Eiropas Savienības fondu vadībā iesaistītās institūcijas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošu institūciju likvidācija vai reorganizācija nav paredzēta. MK noteikumu projekts neietekmē pārvaldes funkcijas un institucionālo struktūru, kā arī MK noteikumu projekts neietekmē pārvaldes cilvēkresursus. |
| 3. | Cita informācija | Nav |

Anotācijas III, IV un V sadaļa – projekts šīs jomas neskar.

Finanšu ministre D.Reizniece-Ozola

Petrova, 67083941

Inita.Petrova@fm.gov.lv